2020 m. I pusmetį Vokietija eksportavo 1,406 mln. t kiaulienos (įskaitant subproduktus) – 0,71 proc. mažiau nei 2019 m. tuo pačiu laikotarpiu, tačiau 0,93 proc. daugiau nei 2018 m. sausio–birželio mėn. Iš to skaičiaus į ES šalis buvo eksportuota 862 tūkst. t kiaulienos ir tai 8,20 proc. mažiau nei 2019 m. sausio–birželio mėn., o į trečiąsias šalis 544 tūkst. t – 14,05 proc. kiaulienos daugiau, palyginti su 2019 m. tuo pačiu laikotarpiu. Azijos regioną ypač paveikė kiaulienos gamybos nuostoliai dėl išplitusio afrikinio kiaulių maro, ir tai padidino kiaulienos importo poreikį, ypač Kinijoje. Per pirmuosius šešis šių metų mėnesius kiaulienos eksportas iš Vokietijos į Kiniją padidėjo 57 proc. Ši šalis išlieka didžiausia pirkėja, sudaranti ketvirtadalį viso Vokietijos kiaulienos eksporto. Greta Ispanijos Vokietija yra viena iš svarbiausių kiaulienos eksporto šalių ES. Vokietija kiaulienos eksportą sumažino į Lenkiją – 18 proc. (iki 71 tūkst. t), Daniją – 12 proc. (iki 57 tūkst. t), Italiją – 14 proc. (iki 143 tūkst. t).

Šaltinis: AMI

[2020-09-28](https://www.vic.lt/zumpris/2020/09/28/2020-m-sausio-birzelio-men-sumazejo-vokietijos-kiaulienos-eksportas/)

[Mėsos sektoriaus užsienio rinkos apžvalgos](https://www.vic.lt/zumpris/category/mesos-sektorius/mesos-sektoriaus-uzsienio-rinkos-apzvalgos/)